Di taddart anda yezdeɣ Usirem, tella yiwet n teqcict isem-is “ Tilelli” , teεdel mliḥ nettat d nna Ɛelǧiyya d dda Muḥend Areẓqi, tḥemmel-iten teṭṭḍilli fell-asen, sya ɣer da ma yella kra i ten-ixuṣṣen, acku Asirem d axeddam berra n taddart. Tilelli teqqar di tseddawit n Tizi-Uzzu, sya ɣer da nna Ɛelǧiyya tettceyyiε-itt ɣer yelli-s Ḥayat yellan dinna, tettawi-as kra n lecɣal; yuɣ llḥal Ḥayat d Tlelli d timedukal.